জেমি লি কার্টিস (জন্ম ২২ নভেম্বর ১৯৫৮) হলেন একজন মার্কিন অভিনেত্রী, লেখিকা ও সক্রিয়কর্মী। তিনি ১৯৭৮ সালে জন কার্পেন্টারের ভীতিপ্রদ চলচ্চিত্র হ্যালোউইন-এ লরি স্ট্রোড চরিত্রে অভিনয়ের মধ্য দিয়ে তার চলচ্চিত্র জীবন শুরু করেন। এই চলচ্চিত্রে তার অভিনয় তাকে ভীতিপ্রদ চলচ্চিত্রের শীর্ষ অভিনেত্রী হিসেবে খ্যাতি এনে দেয় এবং তিনি ১৯৮০-এর দশক জুড়ে একাধিক ভীতিপ্রদ চলচ্চিত্রে কাজ করেন, তন্মধ্যে রয়েছে দ্য ফগ, প্রম নাইট ও টেরর ট্রেন। তিনি তার অভিনীত লরি চরিত্রে হ্যালোউইন চলচ্চিত্রের অনুবর্তী পর্বসমূহ, তথা হ্যালোউইন টু (১৯৮১), হ্যালোউইন এইচ২০: টোয়েন্টি ইয়ার্স লেটার (১৯৯৮), হ্যালোউইন: রিসারেকশন (২০০২) ও হ্যালোউইন (২০১৮) চলচ্চিত্রে অভিনয় করেন।  কার্টিস এছাড়াও বিভিন্ন ঘরানার চলচ্চিত্রে কাজ করেন। তিনি জনপ্রিয় হাস্যরসাত্মক চলচ্চিত্র ট্রেডিং প্লেসেস (১৯৮৩)-এ অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং আ ফিশ কলড ওয়ান্ডা (১৯৮৮) চলচ্চিত্রে অভিনয়ের জন্য শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন। এছাড়া তিনি জেমস ক্যামেরনের মারপিটধর্মী হাস্যরসাত্মক চলচ্চিত্র ট্রু লাইজ (১৯৯৪)-এ হেলেন টাস্কার চরিত্রে অভিনয় করে সেরা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার, আমেরিকান কমেডি পুরস্কার ও স্যাটার্ন পুরস্কার অর্জন করেন।  প্রারম্ভিক জীবন কার্টিস ১৯৫৮ সালের ২২শে নভেম্বর ক্যালিফোর্নিয়া অঙ্গরাজ্যের সান্তা মনিকায় জন্মগ্রহণ করেন। তার পিতা অভিনেতা টনি কার্টিস এবং মাতা অভিনেত্রী জ্যানেট লেই। তার পিতা ছিলেন ইহুদি এবং হাঙ্গেরিয় ইহুদি অভিবাসীর পুত্র। তার দুজন প্র-মাতামহী ডেনীয় ছিলেন, এবং তার মায়ের বাকি পূর্বপুরুষগণ জার্মান ও স্কটস-আইরিশ ছিলেন।There/Hollywood, page 6, 1985, by Janet Leigh জেমির বড় বোন কেলি কার্টিসও একজন অভিনেত্রী এবং তার পিতার অন্যান্য বিয়ের ফলে তার কয়েকজন সৎ ভাইবোন রয়েছে, তারা হলেন আলেকজান্ড্রা, অভিনেত্রী অ্যালেগ্রা, বেঞ্জামিন, ও নিকোলাস কার্টিস। ১৯৬২ সালে কার্টিসের পিতামাতার বিবাহবিচ্ছেদ ঘটে। কার্টিসের ভাষ্যমতে, বিবাহবিচ্ছেদের পর তার পিতা তাদের পাশে ছিল না এবং তিনি "পিতার দায়িত্ব পালনে আগ্রহী ছিলেন না।"  তথ্যসূত্র  বহিঃসংযোগ     বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ডেনীয় বংশোদ্ভূত মার্কিন ব্যক্তি বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি বিষয়শ্রেণী:হাঙ্গেরীয় ইহুদি বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার অভিনেত্রী বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:ক্যালিফোর্নিয়ার লেখিকা বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:ব্রিটিশ ব্যারোনেস বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী বিষয়শ্রেণী:স্যাটার্ন পুরস্কার বিজয়ী বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:মার্কিন জনহিতৈষী বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন লেখক বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:ক্যালিফোর্নিয়ার সমাজকর্মী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহিক) বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:নারী উদ্ভাবক বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:মার্কিন ব্লগার বিষয়শ্রেণী:মার্কিন কমিক লেখক বিষয়শ্রেণী:মার্কিন শিশুসাহিত্যিক বিষয়শ্রেণী:মার্কিন নারী ব্লগার